Messire vár az új argentin kapitány
Megtalálta a zsinórban harmadik nagy torna döntõjét is elbukott, emiatt lemondott Gerardo Martino utódját az Argentin Labdarúgó Szövetség. A választás a Sao Paulo edzõjére, Edgardo Bauzára esett.
Az argentin futballválogatott 2014-ben a világbajnoki döntõt, 2015-ben a Copa améria fináléját bukta el. Idén ismét döntõbe jutott a Copán, de ismét veszített, ezt követõen Lionel Messi lemondta a válogatottságot, majd egy héttel késõbb Gerardo Martino szövetségi kapitány is bejelentette távozását.

Az argentin szövetséget vezetõ négytagú testület elnöke, Armando Perez korábban nagy neveket próbált meggyõzni, de az Atlético Madridot irányító Diego Simeone, az Európa Liga-gyõztes Sevilla vezetõedzõje, Jorge Sampaoli, illetve a Tottenham menedzsere, Mauricio Pochettino is nemet mondott.

A befutó végül a Sao Paulo trénere, Edgardo Bauza lett. Az 58 éves szakember kétszer nyert Libertadores-kupát (a Quitóval 2008-ban és a San Lorenzóval 2014-ben), 2008-ban az év edzõjének választották Dél-Amerikában. A szakember úgy nyilatkozott, mindent elkövet, hogy meggyõzze Messit, térjen vissza a válogatottba.

Az argentinok szeptember elején az uruguayi és a venezuelai csapattal játszanak világbajnoki selejtezõmérkõzést.